Maryam Yazdanfar

Maryam Yazdanfar (født 1980) er en svensk politiker for Socialdemokraterna, og har vært riksdagsmedlem i Sverige 2004–2013. Hun ble valgt inn i riksdagen for Stockholms läns valkrets på plass 143. Av yrke er hun journalist.

Yazdanfar kom til Sverige sammen med familien i 1986. Yazdanfar har en cand.fil. i statsvitenskap fra Stockholms universitet, samt i journalistikk fra JMK. Hun har tidligere vært blant annet spaltist i Stockholms-Tidningen og i Everyday, samt reporter og researcher i Kunskapskanalen og programmet Mera Kultur i Sveriges Television

Yazdanfar var leder i Stockholm läns SSU-distrikt 2003 til 2006, og har sittet i kommunesekretariatet i Solna kommune siden 2002.

 I riksdagen 
Maryam Yazdanfar var erstatter i riksdagen i perioder fra 2004 til 2006, hvor hun erstattet blant andre Cinnika Beiming. Fra 2006 var hun  representant som folkevalgt. Yazdanfar var leder i sivilkomiteen fra riksdagsvalget i 2010 og til mars 2011. Hun satt deretter i krigsdelegasjonen, og i finanskomiteen.

 Referanser 
Yazdanfar var tjenestegjørende erstatter for Mikael Damberg i periodene 5.–14. april og 15. juni–15. august 2004. Det fremgår av Sveriges riksdags protokoll 2003/04:88 (§ 4), 2003/04:95 (§ 2), 2003/04:128 (§ 2) og 2004/05:1 (§ 3).
Yazdanfar var tjenestegjørende erstatter for Cinnika Beiming i perioden 1. januar–30. mai 2006 og statsråderstatter for Pär Nuder fra og med 31. mai 2006. Det fremgår av Sveriges riksdags protokoll 2005/06:28 (§ 1) og 2005/06:132 (§ 2).


 Eksterne lenker 

 Maryam Yazdanfar på Sveriges riksdags nettside
 Maryam Yazdanfars blogg

Kategori:Svenske journalister
Kategori:Svenske riksdagsmedlemmer 2002–2006
Kategori:Svenske riksdagsmedlemmer 2006–2010
Kategori:Svenske riksdagsmedlemmer 2010–2014
Kategori:Svenske riksdagsmedlemmer fra Socialdemokraterna
Kategori:Alumni fra Stockholms universitet